கேள்வி: பெங்களூரு ரோசு வெங்காயம் - தோற்றம் மற்றும் பயன்பாடு பற்றி தகவல் சொல்.
பதில்: இந்த வகை வெங்காயத்தில் தட்டையான அடித்தளத்துடன் கூடிய குமிழ்கள் கோள வடிவத்தில் உள்ளன. இவற்றின் தனித்துவமான குணாதிசயங்களாக அடர் கருஞ்சிவப்பு சிவப்பு நிறம், ஆந்தோசயினின், பினால் மற்றும் உயர்ந்த மணம் போன்றவை கருதப்படுகின்றன. இவற்றில் அதிக அளவு புரதம், பாஸ்பரஸ், இரும்பு மற்றும் கரோட்டின் இருப்பதாகவும் அறியப்படுகிறது. ரோஜா வெங்காயத்தை வளர்ப்பதற்கான சிறந்த நிலைமைகள்: 6.5 முதல் 7 வரை காரகாடித்தன்மைச் சுட்டெண் உள்ள மண், வளிமண்டல ஈரப்பதம் 70 முதல் 75%, சராசரி வெப்பநிலை 25&nbsp;°C முதல் 30&nbsp;°C வரை. இந்த வாழிடச்சூழல் பெங்களூர் பகுதியினைச் சுற்றிக் காணப்படுவதால், இங்கு இவை பிரத்தியேகமாக வளர்க்கப்படுகின்றன. இந்த வெங்காயத்தின் பண்பு காரணமாக இவை ஊறுகாய் பயன்படுத்த ஏற்றதாக உள்ளன.
கேள்வி: பெங்களூரு ரோசு வெங்காயம் - ஏற்றுமதி பற்றி நீங்கள் என்ன அறிந்துள்ளீர்கள்?
பதில்: பெங்களூர் ரோஜா வெங்காயம் இந்தியாவில் அரிதாகவே பயன்படுத்தப்படுகிறது, ஆனால் மலேசியா, சிங்கப்பூர், இந்தோனேசியா, பகுரைன், ஐக்கிய அரபு அமீரகம், வங்காளதேசம் மற்றும் இலங்கை போன்ற நாடுகளுக்கு அதிக அளவில் ஏற்றுமதி செய்யப்படுகிறது. 2010–11 நிதியாண்டில், 22,000 டன் பெங்களூர் ரோஜா வெங்காயம் மற்ற நாடுகளுக்கு ஏற்றுமதி செய்யப்பட்டது. 2003-04 மற்றும் 2005-06ஆம் ஆண்டுகளில் முறையே ஏற்றுமதி செய்யப்பட்ட 36,000 மற்றும் 32,000 டன்களுடன் ஒப்பிடும்போது இது குறைவாக இருந்தது. விவசாய ஏற்றுமதி மண்டலம் அமைக்கப்பட்ட பின்னர் ஐந்து ஆண்டுகளில் ரோஜா வெங்காயம் 500 கோடி அளவிற்கு ஏற்றுமதி செய்யப்பட்டது.
கேள்வி: பெங்களூரு ரோசு வெங்காயம் - புவியியல் குறியீடு பற்றி தகவல் சொல்.
பதில்: பெங்களூர் ரோஸ் வெங்காயத்திற்கு 2015-இல் புவியியல் குறியீடு வழங்கப்பட்டது. இது சிக்கபள்ளாப்பூர் தலைமையிடமாகக் கொண்ட பெங்களூர் ரோஸ் வெங்காயம் வளர்ப்போர் சங்கம் பல்வேறு வகைகளை வளர்ப்பதற்கான காப்புரிமை உரிமைகளைப் பெற அனுமதித்தது.